
Contract de lucrări
Nr………din…………

1. Părțile contractante
în temeiul Legii nr. 98/2016 privind achizițiile publice, cu modificările și completările ulterioare, s-a încheiat prezentul contract de lucrări, între:

FILARMONICA „George Enescu”, cu sediul în str. Benjamin Franklin nr. 1-3, sector 1, Bucureşti, telefon/fax: 021 315 00 26, cod fiscal 4266766, cont trezorerie RO08TREZ23G670304710300X, Trezorerie sector 1, valabil reprezentată de Marin CAZACU, în calitate de Manager și Florica NICOLESCU – Contabil Șef, numit în cele ce urmează Achizitor, pe de o parte, 
și
SC ....................................................., cu sediul social în ........................, Str. ……………….. nr. ……………, Tel: ……………………………. Mail: ..........................nr. de înregistrare fiscal: …………………, cont IBAN: ………………………………………, deschis la Trezoreria………………………., reprezentată prin …………………………………………., cu funcţia de administrator, în calitate de Executant, pe de alta parte

2. Definiții
2.1 - În prezentul contract următorii termeni vor fi interpretați astfel:
a. achizitor și executant - părțile contractante, așa cum sunt acestea numite în prezentul contract;
b. amplasamentul lucrării - locul unde executantul execută lucrarea;
c. contract - reprezintă prezentul contract și toate Anexele sale;
d. forța majoră - un eveniment mai presus de controlul părților, care nu se datorează culpei acestora, care nu putea fi prevăzut la momentul încheierii contractului și care face imposibilă executarea contractului; sunt considerate asemenea evenimente: razboaie, revoluții, incendii, inundații sau orice alte catastrofe naturale, restricții apărute ca urmare a unei carantine, embargou, enumerarea nefiind exhaustivă, ci exemplificativă. Nu este considerat forță majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligațiilor uneia din părți;
e. lucrări - fie exclusiv execuția, fie atât proiectarea, cât și execuția unei construcții; fie realizarea,  prin orice mijloace, a unei construcții care corespunde cerințelor stabilite de autoritatea contractantă care exercită o influență determinantă asupra tipului sau proiectării construcției;
f. prețul contractului - prețul plătibil executantului de către achizitor, în baza contractului pentru îndeplinirea integrală și corespunzătoare a tuturor obligațiilor sale, asumate prin contract;
g. zi - zi calendaristică, dar cu excepția cazurilor în care se prevede expres că sunt zile lucrătoare; an -
365 zile sau 366 zile în anii bisecți.

3. Interpretare
3.1 În prezentul contract, cu excepția unei prevederi contrare, cuvintele la forma singular vor include forma de plural și viceversa, acolo unde acest lucru este permis de context.
3.2 Termenul ,,zi"sau ,,zile" sau orice referire la zile reprezintă zile calendaristice dacă nu se specifică în mod diferit.

Clauze generale
4. Obiectul contractului
4.1 Executantul se obligă să execute și să finalizeze LUCRĂRI ……………………… în termenul convenit, respectiv pana la …………… și în conformitate cu prevederile proiectului, precum și cu obligațiile asumate prin oferta adjudecată și prezentul contract.
4.2 Achizitorul se obligă să plătească executantului prețul convenit în prezentul contract pentru lucrările prevazute la art. 4.1 realizate în conformitate cu termenii și condițiile contractului.

5. Prețul contractului
5.1 Prețul convenit pentru îndeplinirea integrală a contractului, plătibil executantului de către achizitor, este de ……………..lei fără TVA la care se adaugă ……………….. lei T.V.A.
5.2 Valoare totală contract …………………. lei.
5.3. Pretul contractului este ferm și nemodificabil.

6. Plata prețului lucrărilor
6.1 - (1) Achizitorul are obligația de a efectua plata, reprezentând contravaloarea lucrărilor către executant prin ordin de plată, în termen de maxim 30 zile calendaristice de la data primirii facturii  fiscale. Plata se va efectua prin respectarea prevederilor legale, pe baza facturii fiscale însoțită de documentele justificative anexate, semnate și avizate de părți.
(2) Plata facturii se va face după verificarea și acceptarea situației de plata și a documentelor de plată (situație de lucrări, proces-verbal de recepție calitativă și cantitativă, etc.) de către achizitor. Situațiile de lucrări pentru decontare vor fi întocmite pe baza de măsurători a cantitaților fizice real executate, cantități confirmate de achizitor, prin reprezentantul achizitorului.
(3) Achizitorul are dreptul de a refuza recepția lucrărilor executate și plata acestora, în cazul în care consideră că acestea nu au fost executate cu respectarea prevederilor contractului, ale proiectului, ale legislației și normativelor europene și naționale în vigoare și cu respectarea cerințelor de calitate a lucrărilor și materialelor.
6.2 (1) Plățile parțiale trebuie să fie făcute, la cererea executantului, la valoarea lucrărilor executate conform contractului. Lucrările executate trebuie să fie dovedite ca atare printr-o situație de lucrări provizorii, întocmită astfel încât să asigure o rapidă și sigură verificare a lor.
(2) Plățile parțiale se efectuează, de regula, la terminarea etapelor stabilite de comun acord, doar pentru valori cel mult egale cu valoarea lucrarilor executate, dar nu influenteaza responsabilitatea executantului și garanția de bună executie; acestea nu produc efectele unei recepții de către achizitor a lucrarilor executate.
6.3 - Plata facturii finale se va face dupa verificarea și acceptarea situației de plată definitive de către achizitor, conform prevederilor art. 6.1 și 6.2 din prezentul contract.
6.4 - Contractul nu va fi considerat terminat până când procesul-verbal de recepție finală nu va fi semnat de comisia de recepție, care confirmă că lucrările au fost executate conform contractului,
documentației tehnice și a proiectului. 

7. Durata contractului
7.1 Durata prezentului contract este de ………. de zile calendaristice (termenul de executie efectiv al lucrarii) la care se adaugă perioada de garanție acordată lucrării – 24 luni, de la data semnării de către părți și până la semnarea procesului-verbal de recepție finală, fără obiecții, a lucrărilor contractate și eliberarea integrală a garanției bancare de bună execuție.
8. Durata de execuție a lucrărilor
8.1 Durata de execuție a lucrărilor este ………… de zile calendaristice începând de la data specificată în ordinul de începere a execuției lucrărilor, fără a se putea depăși termenul prevăzut în anuntul de publicitate și/sau în oferta tehnică. 
9. Documentele contractului
9.1 Documentele ce constituie parte integrantă a contractului sunt urmatoarele:
a) caietul de sarcini;
b) propunerea tehnica și propunerea financiară devizele, inclusiv clarificările din perioada de evaluare;
c) graficul de îndeplinire a contractului;
d) garanția de buna execuție;
e) devizele/listele de cantitați;

10. Protecția patrimoniului cultural național
10.1 Executantul nu are niciun drept și nu poate emite nicio pretenție cu privire la bunurile cu valoare istorică, arheologică, documentară, etnografică, artistică, științifică și tehnică, literară,  cinematografică, numismatică, filatelic, heraldică, bibliofilă, cartografică și epigrafică, reprezentând mărturii materiale ale evoluției mediului natural și ale relațiilor omului cu acesta, ale potențialului creator uman și ale contribuției românești, precum și a minorităților naționale la civilizația universală descoperite pe amplasamentul lucrării.
10.2 Executantul are obligația de a lua toate precauțiile necesare pentru ca muncitorii săi sau oricare alte persoane să nu îndepărteze sau să deterioreze obiectele prevăzute la clauza 10.1, iar imediat după descoperirea și înainte de îndepărtarea lor, de a înștiința achizitorul despre aceasta descoperire și de a îndeplini dispozițiile primite de la achizitor privind îndepartarea acestora. Dacă din cauza unor astfel de dispoziții, executantul suferă întârzieri, atunci, prin consultare, părțile vor putea stabili, de comun acord, orice prelungire a termenului de execuție la care executantul are dreptul, prin încheierea unui  act adițional.
10.3 Achizitorul are obligația, de îndată ce a luat la cunoștință despre descoperirea obiectelor prevăzute la clauza 9.1, de a înștiința în acest sens organele abilitate în domeniu, potrivit legii.
11. Obligațiile principale ale executantului
      11.1- (1·) Executantul are obligația de a executa și finaliza lucrările de zugrăvire precum și de a remedia viciile ascunse, cu atenția și promptitudinea cuvenite, conform obligațiilor asumate prin contract.
(2) Executantul are obligația de a supraveghea lucrările, de a asigura forța de muncă, materialele, instalațiile, echipamentele și toate celelalte obiecte, fie de natură provizorie, fie definitive, cerute de/și pentru contract, în masura în care necesitatea asigurării acestora este prevazută în contract sau se poate deduce în mod rezonabil din contract.
11.2 - (1) Executantul are obligația de a respecta și executa dispozițiile scrise ale achizitorului, în orice problemă, menționată sau nu în contract, referitoare la lucrare. În cazul în care executantul consideră că dispozițiile achizitorului sunt nejustificate sau inoportune, acesta are dreptul de a ridica obiecții în scris, prin exprimarea  motivației  pentru care nu  se poate conforma,  fără ca obiecțiile respective să-l absolve de obligația de a executa dispozițiile primite, cu excepția cazului în care acestea contravin prevederilor legale.
11.3 - (1) Executantul este responsabil de trasarea corecta a lucrărilor față de reperele date de achizitor precum și de funizarea tuturor echipamentelor, instrumentelor, dispozitivelor și resurselor umane necesare îndeplinirii responsabilitații respective.
(2) În cazul în care, pe parcursul execuției lucrărilor, survine o eroare în poziția, cotele, dimensiunile sau aliniamentul oricărei părți a lucrărilor, executantul are obligația de a rectifica eroarea constatată, pe cheltuiala sa, cu excepția situației în care eroarea respectivă este rezultatul datelor incorecte funizate, în scris, de către proiectant. 
11.4 - Pe parcursul execuției lucrărilor și a remedierii viciilor ascunse, executantul are obligația:
i) de a lua toate măsurile pentru asigurarea tuturor persoanelor a căror prezența pe șantier este autorizată și de a menține șantierul (atâta timp cât acesta este sub controlul său) și lucrările (atâta timp căt acestea nu sunt finalizate și ocupate de către achizitor) în starea de ordine necesară evitării oricarui pericol pentru respectivele persoane;
ii) de a procura și de a întreține pe cheltuiala sa toate dispozitivele de iluminare, protecție, îngrădire, alarmă și pază, când și unde sunt necesare sau au fost solicitate de către achizitor sau de către alte autoritați competente, în scopul protejării lucrărilor sau al asigurării confortului riveranilor;
iii) de a lua toate măsurile rezonabil necesare pentru a proteja mediul în conformitate cu reglementările naționale în vigoare, pe și în afara șantierului și pentru  a  evita  orice pagubă sau neajuns provocat persoanelor, proprietăților publice sau altora, rezultate din poluare, zgomot sau alți factori generați de metodele sale de lucru.
11.5 Executantul este responsabil pentru menținerea în bună stare a lucrărilor, materialelor, echipamentelor și instalațiilor care urmează a fi puse în operă de la data primirii ordinului de începere a lucrării până la data semnării procesului-verbal de recepție la terminarea lucrării.
11.6 - (1) Pe parcursul execuției lucrărilor și a remedierii viciilor ascunse, executantul are obligația, în măsura permisă de respectarea prevederilor contractului, de a nu stânjeni inutil sau în mod abuziv:
11.6.1 confortul riveranilor, sau
11.6.2 căile de acces, prin folosirea și ocuparea drumurilor și căilor publice sau private care deservesc proprietațile aflate în posesia achizitorului sau a oricarei alte persoane.
(2) Executantul va despăgubi achizitorul împotriva tuturor reclamațiilor, acțiunilor în justitie, daunelor-interese, costurilor, taxelor și cheltuielilor indiferent de natura lor, rezultând din sau în legatură cu obligația prevazută la alin. (1), pentru care responsabilitatea revine executantului.
11.7 - (1) Executantul are obligația de a utiliza în mod rezonabil drumurile sau podurile ce comunică cu sau sunt pe traseul șantierului și de a preveni deteriorarea sau distrugerea acestora de către traficul propriu sau al oricaruia dintre subcontractanții săi; executantul va selecta traseele, va alege și va folosi vehiculele și va limita și repartiza încărcăturile, în așa fel încât traficul suplimentar ce va rezulta în  mod inevitabil din deplasarea materialelor, echipamentelor, instalațiilor sau altora asemenea, de pe și pe șantier, să fie limitat, în masura în care este posibil, astfel încât să nu producă deteriorari sau distrugeri ale drumurilor și podurilor respective.
(2) în cazul în care se produc deteriorări sau distrugeri ale oricarui pod sau drum care comunică cu/sau care se află pe traseul șantierului, datorita transportului materialelor, echipamentelor, instalațiilor sau altor asemenea, executantul are obligația de a despăgubi achizitorul împotriva tuturor reclamațiilor privind avarierea respectivelor poduri sau drumuri.
(3) Cu excepția unor clauze contrare prevăzute în contract, executantul este responsabil și va plăti consolidarea, modificarea sau îmbunătățirea, în scopul facilitării transportului materialelor, echipamentelor, instalațiilor sau altora asemenea, a oricaror drumuri sau poduri care comunică cu sau care se află pe traseul șantierului.
11.8 - (1) Pe parcursul execuției lucrării, executantul are obligația:
i) de a evita, pe cât posibil, acumularea de obstacole inutile pe șantier;
ii) de a depozita sau retrage orice utilaje, echipamente, instalații, surplus de materiale;
iii) de a aduna și îndeparta de pe șantier dărâmăturile, molozul sau lucrările provizorii de orice fel, care nu mai sunt necesare.
(2) Executantul are dreptul de a reține pe șantier, până la sfârșitul perioadei de garanție, numai acele materiale, echipamente, instalații sau lucrări provizorii, care îi sunt necesare în scopul îndeplinirii obligațiilor sale în perioada de garanție.
11.9 - Executantul răspunde, potrivit obligațiilor care îi revin, pentru viciile ascunse ale construcției, ivite într-un interval de 10 ani de la recepția lucrării și, după împlinirea acestui termen, pe toata durata de existenta a construcției, pentru viciile structurii de rezistență, urmare a nerespectării proiectelor și detaliilor de execuție aferente execuției lucrărilor de structura executate în cadrul prezentului contract.  
11.10 - Executantul se obligă de a despăgubi achizitorul împotriva oricaror:
i) reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalațiile sau utilajele folosite pentru sau în legătură cu execuția lucrărilor sau încorporate în acestea, și
ii) daune-interese, costuri, taxe și cheltuieli de orice natură, aferente, corespunzătoare prejudiciilor aduse achizitorului pe perioada derulării contractului.
11.11 - (1) Executantul este pe deplin responsabil pentru conformitatea, stabilitatea și siguranța tuturor operațiunilor executate pe șantier, precum și pentru procedeele de execuție utilizate, cu respectarea prevederilor și a reglementărilor legale din domeniul construcțiilor.
11.12 Pe lângă obligațiile stabilite prin prezentul contract, executantului îi revin toate obligațiile și răspunderile prevăzute la art. 25 din Legea nr. 10/1995 privind calitatea în construcții, republicată, cu modifcările și completările ulterioare.
11.13. Executantul se obligă să își execute obligațiile în conformitate cu prevederile din prezentul contract, cu prevederile legii, aprobarile și standardele tehnice, profesionale și de calitate în vigoare și conform cerințelor din proiect, precum și a celorlalte anexe ale contractului, care fac parte integrantă din acesta.

12 Obligațiile achizitorului
12.5 Achizitorul are obligația de a plăti executantului prețul convenit pentru execuția, finalizarea lucrărilor de ………………………………………Până la începerea lucrărilor, achizitorul are obligația de a obține toate autorizațiile și avizele necesare în vederea execuției lucrărilor.
12.6 - (1) Achizitorul are obligația de a pune la dispoziția executantului, fără plată, dacă nu s-a convenit altfel, următoarele:
12.6.1 amplasamentul lucrării, liber de orice sarcină;
12.6.2 suprafețele de teren necesare pentru depozitare și pentru organizarea de șantier, dacă este cazul;
12.6.3 căile de acces rutier și racordurile de cale ferată;
12.6.4 racordurile pentru utilitați (apă, gaz, energie, canalizare etc.), până la limita amplasamentului șantierului.
(2) Achizitorul are obligația de a pune la dispoziția executantului întreaga documentație necesară pentru execuția lucrărilor contractate, fără plata, dacă elaborarea documentației nu constituie obligație contractuală a executantului, la termenele stabilite prin graficul de execuție a lucrării.
12.7 Achizitorul este responsabil pentru trasarea axelor principale, bornelor de referință, căilor de circulație și a limitelor terenului pus la dispoziția executantului precum și pentru materializarea cotelor de nivel în imediata apropiere a terenului.
12.8 Achizitorul, prin reprezentant sau dirigintele de șantier, are obligația de a examina și măsura lucrările care devin ascunse în cel mult 5 zile lucrătoare de la notificarea executantului.
12.9 Achizitorul este pe deplin responsabil de exactitatea documentelor și a oricaror alte informații funizate executantului, precum și pentru dispozițile sale.

13 Sancțiuni pentru neîndeplinirea culpabilă a obligațiilor
13.5 - În cazul în care executantul nu își îndeplinește obligațiile asumate, achizitorul are dreptul la penalități reprezentând o sumă echivalentă cu o cotă procentuală de 0,1% din prețul total al lucrărilor, pentru fiecare zi de întârziere, până la îndeplinirea efectivă a obligațiilor. Penalitățile astfel calculate pot fi deduse de achizitor din sumele datorate executantului în temeiul prezentului contract.
13.2- În cazul în care achizitorul nu își execută obligațiile de plată în termenul contractual convenit la art. 6.1, îi revine obligația de a plăti, ca penalități, o suma echivalentă cu o cotă procentuală de 0,1% din plata neefectuată pentru fiecare zi de întârziere până la îndeplinirea efectivă a obligațiilor.
Clauze specifice
14 Garația de bună execuție a contractului
14.5 - (1) Executantul se obligă să constituie garanția de bună execuție a contractului în termen de 5 zile lucrătoare de la data semnarii acestuia, în cuantum de 5 % din valoarea contractului fără TVA, respective ……………… lei și să remită dovada originală a constituirii în acest interval de timp. În cazul neexecutării acestei obligații în termen, achizitorul are dreptul de a rezilia unilateral contractul prin notificare scrisă adresată executantului, contractual considerându-se încetat la data comunicării notificării de reziliere.
(2) Garanția de bună execuție a contractului se constituie în oricare din formele prevăzute de lege și este valabilă pe toata durata contractului. În situația în care garanția de bună execuție se constituie printr-un instrument de garantare, acesta trebuie să fie întocmit în conformitate cu prevederile legale în vigoare. În cazul în care valoarea garanției de bună execuție este mai mică de 5.000 de lei, achizitorul are dreptul de a accepta constituirea acesteia prin depunerea la casierie a unor sume în numerar. Contul IBAN al autorității contractante în care se constituie garanția este RO62TREZ7015005XXX000150 deschis la Trezoreria Sectorului 1.
14.6 - Achizitorul are dreptul de a executa garanția de bună execuție oricând pe parcursul îndeplinirii contractului, în limita prejudiciului suferit, în cazul în care executantul nu își îndeplinește obligațiile asumate prin contract. Anterior executării garanției de bună execuție, achizitorul are obligația de a notifica atât executantul, cât și emitentul instrumentului de garantare, precizând obligațiile care nu au fost respectate, precum și modul de calcul al prejudiciului. În situația executării garanției de bună execuție, parțial sau total, executantul are obligația de a reîntregi garanția în cauză raportat la valoarea rămasă de executat din contract, în termen de cel mult 5 zile lucrătoare de la notificarea acestuia de către achizitor. În cazul neexecutării acestei obligații în termen, achizitorul are dreptul de a rezilia unilateral contractul prin notificare scrisă adresată executantului, iar contractul va înceta la data comunicării notificării de reziliere.
14.7 - Achizitorul se obligă să elibereze/restituie garanția de bună execuție, astfel:
· 70% din valoarea garanției de bună execuție, în termen de 14 zile de la data încheierii procesului­ verbal de recepție la terminarea lucrărilor, dacă achizitorul nu a formulat până la acea dată nicio reclamație de executare a garanției de bună execuție, iar riscul pentru vicii ascunse este minim;
· restul de 30% din valoarea garanției de bună execuție, la expirarea perioadei de garanție a lucrărilor executate, pe baza procesului-verbal de recepție finală, dacă achizitorul nu a formulat până la acea dată nicio reclamație de executare a garanției de bună execuție.

15 Începerea și execuția lucrărilor
15.1- (1) Executantul are obligația să înceapă execuția lucrărilor după predarea amplasamentului, la data specificată în ordinul de începere a execuției lucrărilor.
(2) Neprezentarea executantului în vederea preluării amplasamentului dă dreptul achizitorului să rezilieze unilateral contractul, în conformitate cu art. 20 lit. e) pct. ii) din prezentul contract, și de a executa garanția de bună execuție, precum și dreptul la daune-interese pentru diferența dintre valoarea garanției de bună execuție constituită și cuantumul prejudiciului efectiv cauzat achizitorului.
15.2 (1) Lucrările trebuie să se deruleze conform graficului de execuție și să fie terminate la data stabilită. 
(2) Executantul va prezenta, la cererea achizitorului, după semnarea contractului, graficul de execuție în detaliu. În  cazul  în  care  achizitorul  constată,  pe  parcurs,  ca desfășurarea lucrărilor nu concordă cu graficul de realizare a lucrarii din motive neimputabile executantului, la cererea achizitorului, executantul va prezenta un grafic revizuit, în vederea terminării lucrărilor la data prevazută în contract. Graficul revizuit nu va scuti pe executant de niciuna dintre îndatoririle asumate prin contract.
15.3 - (1) Achizitorul are dreptul de a supraveghea desfășurarea execuției lucrărilor și de a stabili conformitatea lor cu specificațiile din anexele la contract. Părțile contractante au obligația de a notifica, în scris, una celeilalte, identitatea reprezentanților lor atestați profesional pentru acest scop, și anume responsabilul tehnic cu execuția din partea executantului sau, daca este cazul, alta persoană fizică sau juridică atestată potrivit legii, din partea achizitorului.
(2) Executantul are obligația de a asigura accesul reprezentantului achizitorului la locul de muncă, în ateliere, depozite și oriunde își desfășoara activitațile legate de îndeplinirea obligațiilor asumate prin contract, inclusiv pentru verificarea lucrărilor ascunse.
15.4 - (1) Materialele trebuie să fie de calitatea prevazută în documentația de execuție. Verificările și testările materialelor folosite la execuția lucrărilor, precum și condițiile de trecere a recepției provizorii și a recepției finale (calitative) sunt descrise în anexa/anexele la contract.
(2) Executantul are obligația de a asigura instrumentele, utilajele și materialele necesare pentru verificarea, măsurarea și testarea lucrărilor. Costul probelor și încercărilor, inclusiv manopera aferentă acestora, revin executantului.
(3) Probele neprevăzute și comandate de achizitor pentru verificarea unor lucrări sau materiale puse în operă vor fi suportate de executant dacă se dovedește că materialele nu sunt corespunzatoare calitativ sau că manopera nu este în conformitate cu prevederile contractului. În caz contrar achizitorul va suporta aceste cheltuieli.
15.5 - (1) Executantul are obligația de a nu acoperi lucrările care devin ascunse, fără aprobarea achizitorului.
(2) Executantul are obligația de a notifica achizitorului, ori de câte ori astfel de lucrări, inclusiv fundațiile, sunt finalizate pentru a fi examinate și măsurate.
(3) Executantul are obligația de a dezveli orice parte sau părți de lucrare, la dispoziția achizitorului și de a reface aceasta parte sau părți de lucrare, dacă este cazul.
(4) În cazul în care se constată că lucrările sunt de calitate corespunzatoare și au fost executate conform documentației de execuție, iar executantul și-a îndeplinit obligațiile prevăzute în sarcina sa, atunci cheltuielile privind dezvelirea și refacerea vor fi suportate de către achizitor, potrivit legii. În
caz contrar, aceste cheltuieli vor fi suportate de către executant.
15.6 Executantul are obligația de a notifica prompt achizitorului despre toate erorile, omisiunile, viciile sau altele asemenea descoperite de el în proiect pe durata îndeplinirii contractului.

16 Finalizarea lucrărilor
16.3 - (1) La finalizarea lucrărilor, executantul are obligația de a notifica achizitorul că sunt îndeplinite condițiile de recepție, solicitând acestuia convocarea comisiei de recepție.
(2) Pe baza situațiilor de lucrări executate confirmate și a constatărilor efectuate pe teren, achizitorul va aprecia dacă sunt întrunite condițiile pentru a convoca comisia de recepție. În cazul în care se constată că sunt lipsuri sau deficiențe, acestea vor fi notificate executantului, stabilindu-se și termenele pentru remediere și finalizare. După constatarea remedierii tuturor lipsurilor și deficiențelor, la finalizarea lucrărilor și la o noua solicitare a executantului, achizitorul va convoca comisia de recepție.
16.4 Comisia de recepție are obligația de a constată stadiul îndeplinirii contractului prin corelarea prevederilor acestuia cu documentația de execuție și cu reglementările în vigoare. La terminarea lucrărilor, în funcție de constatările făcute, achizitorul are dreptul de a aproba sau de a respinge recepția.
16.5 Recepția se poate face și parțial, pentru părți ale lucrării, distincte din punct de vedere fizic și funcțional, în conditiile legii.

17 Perioada de garanție acordatii lucrărilor
17.1 Perioada de garanție curge de la data recepției la terminarea lucrărilor (consemnată prin proces­ verbal de recepție) finalizarea remedierilor impuse de recepția la terminarea lucrărilor (dacă este cazul) și până la recepția finală (consemnată prin proces-verbal de  recepție).
17.2 Perioada de garanție acordată lucrărilor este de 24 de luni.
17.3 - (1) În perioada de garanție, executantul are obligația, în urma dispoziției scrise date de achizitor, de a executa toate lucrările de modificare, reconstrucție și remediere a viciilor și a altor defecte a căror cauza este nerespectarea clauzelor contractuale.
(2) Executantul are obligația de a executa toate activitățile prevăzute la alin. (1), pe cheltuiala proprie, în cazul în care ele sunt necesare datorită:
i)	utilizării de materiale, de instalații sau a unei manopere neconforme cu prevederile contractului, sau
ii) unui viciu de concepție, acolo unde executantul este responsabil de proiectarea unei părti a lucrărilor, sau
iii)  neglijenței sau neîndeplinirii de către executant a oricăreia dintre obligațiile explicite sau implicite care îi revin în baza contractului sau a legii.
17.4 În cazul în care executantul nu execută lucrările prevăzute la clauza 17.2 alin. (1), achizitorul este îndreptățit să angajeze și să plătească alte persoane care să le execute. Cheltuielile aferente acestor lucrări vor fi recuperate de către achizitor de la executant sau reținute din sumele cuvenite acestuia, inclusiv din garanția de bună execuție.

18. Asigurări
18.1  Achizitorul nu va fi responsabil pentru nici un fel de daune-interese, compensații plătibile prin lege, în privința sau ca urmare a unui accident sau prejudiciu adus unui muncitor sau altei persoane angajate de executant, cu excepția unui accident sau prejudiciu rezultând din vina persoanei achizitorului, a agenților sau a angajaților acestora.

19 Subcontractarea
19.1 Executantul are obligația, în cazul în care subcontractează părți din contract, de a încheia contracte cu subcontractanții desemnați, în aceleași condiții în care el a semnat contractul cu achizitorul, dar numai cu acordul scris al achizitorului.
19.2 - (1) Executantul are obligația de a prezenta la încheierea contractului, toate contractele încheiate cu subcontractanții desemnați.
(2) Lista subcontractanților, cu datele de recunoaștere ale acestora, cât și contractele încheiate cu  aceștia se constituie în anexe la contract.
19.3 - (1)  Atât  executantul,  cât și  subcontractanții săi, sunt  pe deplin  răspunzători  față de achizitor
pentru modul în care este îndeplinit contractul.
19.4 Executantul poate schimba oricare subcontractant numai dacă acesta nu i-a îndeplinit partea sa din contract și numai dacă schimbarea subcontractantului nu reprezintă o modificare a prezentului contract. Schimbarea subcontractantului nu va schimba prețul contractului și va fi notificată achizitorului.

20 Încetarea contractului
20.1. Prezentul contract încetează în următoarele situații:
a) la expirarea termenului contractului (expirarea perioadei de garanție a lucrării);
b) prin acordul părtilor consemnat în scris;
c) dacă forța majoră acționează pe o durată egală sau mai mare de 6 luni și care face imposibilă executarea obligațiilor de către părțile semnatare ale prezentului contract;
d) prin denunțarea unilaterală din partea achizitorului, în perioada de valabilitate a acestuia, fără a aduce atingere dispozițiilor dreptului comun privind încetarea contractelor sau dreptului autoritatii contractante de a solicita constatarea nulitătii absolute a contractului de achiziție publică, în conformitate cu dispozițiile dreptului comun, în una dintre următoarele situații:
i) executantul se află, la momentul atribuirii contractului, în una dintre situațiile care ar fi determinat excluderea sa din procedura de atribuire potrivit art. 164-167 din Legea privind achizițiile publice nr. 98/2016;
ii) contractul nu ar fi trebuit să fie atribuit executantului respectiv, având în vedere o încălcare gravă a obligațiilor care rezultă din legislația europeană relevantă și care a fost constatată printr-o decizie a Curții de Justiție a Uniunii Europene.
e) prin reziliere unilaterală după acordarea unui preaviz de 15 (cincisprezece) zile executantului, fără necesitatea unei alte formalitați și fără intervenția vreunei autorități sau instanțe de judecată, în oricare dintre situațiile următoare, dar nelimitându-se la acestea:
i) executantul nu execută contractul în conformitate cu obligațiile asumate (incluzând, fără a se limita la acestea, executarea necorespunzătoare, executarea cu întârziere, executarea parțială/incompletă etc);
ii) executantul refuză sau omite să aducă la îndeplinire dispozițiile emise de către achizitor sau de către reprezentantul sau autorizat ori refuză să răspundă solicitărilor acestuia;
iii) executantul subcontractează sau își schimbă subcontractanții cu nerespectarea prevederilor prezentului contract;
iv) nu încheie și nu menține asigurările obligatorii conform contractului și nici garanția de bună execuție și/sau nu transmite achizitorului informațiile solicitate cu privire la oricare din acestea.
În oricare dintre ipotezele de la lit. e), contractul încetează la data comunicării de către
achizitor către executant a notificării de reziliere;
f) în condițiile în care termenul de execuție a constituit factor de evaluare în procedura de atribuire, în cazul nerespectării termenului de execuție a lucrărilor ce fac obiectul prezentului contract, acesta încetează de drept, fără a fi nevoie de punerea în întârziere a executantului sau de orice alta formalitate, la data notificării de către achizitor către executant a nerespectării termenului de execuție, notificare ce va fi transmisă prin scrisoare recomandată cu confirmare de primire;
g) în orice alte cazuri prevăzute de lege.

21 Forța majoră
21.1 Forța majoră exonerează parțile contractante de îndeplinirea obligațiilor asumate prin prezentul contract, pe toata perioada în care această acționează.
21.2 Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.
21.1 Partea contractantă care invoca forța majoră are obligația de a notifica celeilalte  părți, imediat și în mod complet, producerea acesteia și să ia orice măsuri care îi stau la dispoziție în vederea limitării consecințelor. În cazul în care forța majoră este constatată de o autoritate competentă, certificatul constatator va fi comunicat de îndată celeilalte părți.
21.2 Partea contractantă care invocă forța majoră are obligația de a notifica celeilalte părți încetarea cauzei acesteia în maximum 15 zile de la încetare.
21.3 Daca forța majoră acționează sau se estimează că va acționa o perioada mai mare de 6 luni, fiecare parte va avea dreptul sa notifice celeilalte părți denunțarea prezentului contract, fără ca vreuna dintre părți să poată pretinde celeilalte daune-interese.

22 Soluționarea litigiilor
22.1 Achizitorul și executantul vor face toate eforturile pentru a rezolva pe cale amiabilă, prin tratative directe, orice neîntelegere sau disputa care se poate ivi între ei în cadrul sau în legatură cu îdeplinirea contractului.
22.2 Daca dupa 30 zile de la începerea acestor tratative, achizitorul și executantul nu reușesc să  rezolve în mod amiabil o divergență contractuală, fiecare poate solicita ca disputa să se soluționeze de către instanțele judecatorești competente.

23 Limba care guvernează contractul
23.1 Limba care guvemează contractul este limba română.

24 Protecția datelor cu caracter personal
Clauzele privind protecția datelor cu caracter personal sunt prevăzute în Anexa 1 la Contract și fac parte integrantă din acesta.


25 Comunicări
25.1 - (1) Orice comunicare între părți, referitoare la îndeplinirea prezentului contract, trebuie să fie transmisă în scris.
(2) Orice document scris trebuie înregistrat atât în momentul transmiterii, cât și în momentul primirii.
25.2 Comunicările între părți se pot face și prin telefon, telegramă, telex, fax sau e-mail cu condiția confirmării în scris a primirii comunicării.

26 Legea aplicabilă contractului
26.1 Contractul va fi interpretat conform legilor din România.

Părțile au înteles să încheie azi,	, prezentul contract în doua exemplare, câte unul pentru fiecare parte.

Achizitor,								Executant,
Filarmonica „George Enescu”				……………………………… 

ANEXA NR. 1 LA CONTRACTUL DE LUCRĂRI
 NR...... DIN DATA DE .....................

Clauze vizând protecția datelor cu caracter personal

Art. 1 Declarații, garanții și responsabilități privind protecția datelor cu caracter personal
	
1.1 Termenii folosiți în prezenta Convenție au sensurile prevăzute de Regulamentul (UE) 2016/679 al Parlamentului European si al Consiliului (denumit in continuare ”Regulamentul”) și de legislația românească și europeană relevantă pentru protecția datelor cu caracter personal, în special sensurile prevăzute expres de Regulament în art. 4.

1.2 Având în vedere faptul că relațiile contractuale dintre Părți presupune în unele situații colectarea, procesarea și/sau transferul între Părți sau către terți de date cu caracter personal în înțelesul art. 4 alin. 1 din Regulament, Părțile declară că activitatea lor profesională respectivă se desfășoară cu respectarea prevederilor Regulamentului, precum și a legislației romanești și europene relevante pentru protecția datelor cu caracter personal.

1.3 Părțile convin faptul că fiecare are calitatea de operator pentru datele cu caracter personal procesate pentru executarea relațiilor contractuale dintre Părți. Fiecare Parte își păstrează de asemenea calitatea de operator independent pentru proiectele care nu sunt gestionate în baza Contractului. În măsura în care Părțile vor considera că prelucrările realizate de ele în baza Contractului atrag o calificare diferită a acestora din perspectiva Regulamentului, Părțile vor analiza aceste prelucrări și, dacă e cazul, vor încheia un acord cu privire la prelucrările de date personale realizate de Părți, potrivit cerințelor Regulamentului.

1.4 În acest sens, fiecare Parte va asigura prelucrarea datelor cu caracter personal în mod legal de către personalul propriu, persoanele împuternicite sau afiliații săi, pentru scopurile și conform mijloacelor de prelucrare stabilite în mod individual de fiecare dintre Părți în derularea și executarea Contractului.

1.5 În îndeplinirea obligațiilor asumate în paragraful anterior, cu privire la datele pe care fiecare Parte le colectează, le prelucrează și/sau le transferă celeilalte Părți sau terților în derularea și executarea Contractului, fiecare Parte va asigura cel puțin ca:
0. datele cu caracter personal să fie colectate de la persoanele vizate în mod legal, echitabil și transparent, inclusiv cu asigurarea unui temei adecvat de prelucrare și cu informarea adecvată a persoanelor vizate în cauză,
a. datele cu caracter personal să fie colectate de la persoanele vizate numai în scopuri determinate, explicite și legitime și să nu fie prelucrate ulterior într-un mod incompatibil cu aceste scopuri,
b. datele cu caracter personal colectate să fie adecvate, relevante și limitate la ceea ce este necesar în raport de scopurile în care sunt prelucrate,
c. datele cu caracter personal colectate să fie exacte și, în cazul în care este necesar, sa fie actualizate,
d. datele cu caracter personal să fie păstrate într-o formă care permite identificarea persoanelor vizate pe o perioada care nu depășește perioada necesară îndeplinirii scopurilor în care datele sunt prelucrate,
e. datele cu caracter personal să fie prelucrate într-un mod care asigură securitatea lor adecvată, inclusiv protecția împotriva prelucrării neautorizate sau ilegale și împotriva pierderii, a distrugerii sau a deteriorării accidentale, prin luarea de măsuri tehnice și organizatorice corespunzătoare.

Art. 2 Prevederi referitoare la consimțământul persoanei vizate

2.1 Atunci când baza legala a prelucrării este constituită de consimțământul persoanei vizate, fiecare Parte va trebui sa poată demonstra, prin mijloace adecvate, celeilalte Părți si autorităților competente că persoana vizată de la care culege datele personale și-a dat acest consimțământ. Consimțământul astfel obținut trebuie să fie liber manifestat, informat, neambiguu și adecvat scopului pentru care este solicitat. În situațiile particulare în care Regulamentul solicită manifestarea unui consimțământ explicit, fiecare Parte va trebui să poată demonstra, prin mijloace adecvate, celeilalte Părți și autorităților competente că persoana vizată de la care culege datele personale și-a manifestat un astfel de consimțământ explicit.

Art. 3 Efectuarea notificărilor prevăzute de art. 13 și 14 din Regulament

3.1 Fiecare Parte este responsabilă, pentru datele cu caracter personal pe care le colectează direct de la persoanele vizate și le transferă celeilalte Părți, cu efectuarea notificării prevăzute la art. 13 alin. 1 și 2 din Regulament, sub rezerva dispozițiilor art. 13 alin. 4 din Regulament. 

3.2 Fiecare Parte este responsabilă, pentru datele cu caracter personal pe care le colectează de la terțe persoane, cu efectuarea notificării prevăzute la art. 14 alin. 1-3 din Regulament, sub rezerva dispozițiilor art. 14 alin. 5 din Regulament.

3.3 În situația în care oricare dintre Părți intenționează să prelucreze ulterior date cu caracter personal într-un alt scop decât cel pentru care acestea au fost colectate sau obținute, Partea trebuie să respecte prevederile relevante ale Regulamentului.

Art. 4 Responsabilități privind cooperarea cu autoritatea de supraveghere

4.1 În măsura cerută de legislația aplicabilă, Părțile stabilesc că vor colabora, atât împreună cât și cu responsabilul cu protecția datelor, dacă există, pentru a rezolva orice solicitare primită din partea autorității de supraveghere sau în cadrul oricărei investigații desfășurate de aceasta, atunci când cererea sau investigația vizează date cu caracter personal prelucrate în scopuri legate de derularea Contractului. În acest sens, fiecare Parte va înștiința de îndată cealaltă Parte și responsabilul cu protecția datelor, daca exista, cu privire la solicitare sau investigație.

4.2 În situația în care una din părți primește o cerere de la sau este supusă unei investigații de către autoritatea de supraveghere care are legătură cu activitatea celeilalte părți, în măsura cerută de legislația aplicabilă, va anunța de îndată această Parte și responsabilul cu protecția datelor.

Art. 5 Securitatea datelor cu caracter personal prelucrate în contextul Contractului

5.1 Părțile vor implementa măsuri tehnice și organizatorice adecvate pentru protejarea datelor cu caracter personal pe care le prelucrează împotriva unor eventuale incidente de securitate, inclusiv menținerea și aplicarea unui program de securitate, pentru a proteja datele personale. Aceste măsuri iau în considerare costurile implementării și natura, contextul și scopurile prelucrării, precum și riscurile și gravitatea drepturilor și libertăților persoanelor vizate și respectă cel puțin legislația în vigoare. 

5.2 În măsura cerută de legislația aplicabilă , în cazul în care una din părți descoperă sau este notificată de existența unui incident de securitate în ceea ce privește datele cu caracter personal prelucrate în derularea și executarea Contractului, aceasta notifică de îndată cealaltă Parte și responsabilul cu protecția datelor și colaborează cu aceștia pentru îndeplinirea obligațiilor ce pot fi aplicabile în cazul incidentelor de securitate în relația cu autoritatea de supraveghere si persoanele vizate, conform cerințelor Regulamentului. 

Art. 6 Transferurile de date cu caracter personal către țări terțe sau organizații internaționale

6.1 Părțile declară și se garantează reciproc asupra faptului că orice transfer de date cu caracter personal prelucrate în executarea Contractului către țări terțe sau organizații internaționale va avea loc doar cu respectarea prevederilor cap. V din Regulament. 



Achizitor,								Executant,


























ANEXA NR. 2 LA CONTRACTUL DE LUCRĂRI
 NR. .......DIN DATA DE ................

CONVENŢIE DE SECURITATE ŞI SĂNĂTATE ÎN MUNCĂ
FILARMONICA „GEORGE  ENESCU”, cu sediul în str. Benjamin Franklin nr. 1-3, sector 1, Bucureşti, telefon/fax: 021 315 00 26, cod fiscal 4266766, cont trezorerie RO84TREZ 23G670304200109X Trezorerie sector 1, reprezentată prin Marin Cazacu, Manager și Contabil Șef – Florica Nicolescu, în calitate de Achizitor (Beneficiar), pe de o parte ,
şi 

SC ....................................................., cu sediul social în ........................, Str. ……………….. nr. ……………, Tel: ……………………………. Mail: ..........................nr. de înregistrare fiscal: …………………, cont IBAN: ………………………………………, deschis la Trezoreria………………………., reprezentată prin …………………………………………., cu funcţia de administrator, în calitate de Executant, pe de alta parte

pentru stabilirea obligaţiilor şi responsabilităţilor părţilor din punct de vedere al securităţii şi sănătăţii în muncă precum şi pentru prevenirea şi stingerea incendiilor în vederea realizării măsurilor tehnico-organizatorice necesare prevenirii unor accidente umane sau tehnice, incendiilor sau exploziilor.


1. GENERALITĂŢI

1.1. Prevederile prezentei convenţii nu sunt limitative şi stabilesc obligaţiile şi răspunderea pe linie de Securitate şi Sănătate în Muncă şi Prevenirea Incendiilor în conformitate cu prevederile legislaţiei în vigoare, privind modul de înregistrare a unor eventuale accidente tehnice sau umane ce ar putea avea loc în timpul executării lucrărilor precum şi pentru apărarea împotriva incendiilor.
1.2. Regulile şi criteriile de operare prevăzute în prezenta convenţie nu sunt destinate şi nu pot să înlocuiască sau să modifice obligaţiile Prestatorului în ceea ce priveşte respectarea legislaţiei în domeniul Securităţii şi Sănătăţii în Muncă şi Situaţiilor de Urgenţă. Ele nu diminuează în nici un fel obligaţiile Prestatorului pentru respectarea deplină a legislaţiei române în vigoare.
1.3. Fiecare parte este responsabilă pentru respectarea măsurilor de securitate şi sănătate în munca precum şi a celor pentru apărarea împotriva incendiilor de către lucrătorii proprii.

2. OBLIGAŢIILE BENEFICIARULUI

2.1. Să stabilească împreună cu Prestatorul, căile de acces şi circulaţie, zonele cu risc ridicat şi specific, şi semnalizarea de securitate şi măsurile de securitate ce trebuiesc respectate în incinta societăţii.
2.2. Să informeze şi să instruiască, înaintea începerii lucrărilor, conducerea şi personalul Prestatorului despre riscurile şi măsurile de prevenire şi protecţie din activităţile sale desfăşurate pe amplasament, regulile interne de securitate şi sănătate în muncă şi situaţii de urgenţă aplicabile. Acest instructaj se va consemna în „Fişa de instruire colectivă privind securitatea şi sănătatea în muncă”, întocmită conform Anexei nr. 12 din HG nr. 1425/2006 actualizată.
2.3. Să stabilească şi să prezinte personalului Prestatorului procedura de urmat în cazul situaţiilor de urgenţă.

3. OBLIGAŢIILE PRESTATORULUI

3.1. Să desfăşoare numai activităţi economice pentru care este autorizat din punct de vedere al Legii nr. 319 din 14 iulie 2006 a securităţii şi sănătăţii în muncă.
3.2. Să asigure respectarea reglementarilor legale privind protecţia muncii, inclusiv reglementările ce privesc măsurile de protecţie la COVID-19, referitor la activitatea şi personalul propriu.
3.3. Să stabilească şi să respecte programul de lucru, condiţiile şi delimitările zonelor de lucru, căile de acces şi circulaţie, zonele cu risc ridicat şi specific, semnalizarea de securitate şi măsurile de securitate stabilite împreună cu Beneficiarul.
3.4. Să ia masurile necesare astfel încât activitatea sa să se desfăşoare fără pericol pentru lucrători, ţinând cont şi de eventualele interferenţe cu activităţile desfăşurate de Beneficiar pe amplasament.
3.5. Personalului Prestatorului i se interzice să efectueze intervenţii sau manevre în instalaţiile Beneficiarului şi să nu le utilizeze fără acceptul acestuia sau să recurgă la improvizaţii în instalaţii.
3.6. Este interzis accesul personalului sau mijloacelor de transport ale Prestatorului în alte zone sau pe alte căi de acces şi de circulaţie, care nu au fost nominalizate de către Beneficiar.
3.7. Să utilizeze doar lucrători angajaţi legal, instruiţi, autorizaţi, calificaţi, apţi din punct de vedere medical, echipaţi corespunzător, inclusiv cu echipamentele individuale de protecţie şi care cunosc procedurile de lucru pentru desfăşurarea activităţilor pe amplasament.
3.8. Să utilizeze doar echipamente de lucru în stare tehnică corespunzătoare şi certificate din punct de vedere al normelor de securitate a muncii şi/ sau a prescripţiilor tehnice ISCIR. 
3.9. Să nu efectueze lucrări cu foc deschis decât dacă are permis de lucru cu foc deschis eliberat de Beneficiar în conformitate cu cerinţele legale.
3.10. Prestatorul se obligă să păstreze ordinea şi curăţenia la locul de muncă, să colecteze şi să depoziteze deşeurile rezultate în urma efectuării lucrărilor, numai în locurile indicate de BENEFICIAR sau sa le colecteze în saci speciali pe care apoi îi predă serviciilor de salubrizare, acordând o atenţie deosebită deşeurilor periculoase.


4. COMUNICAREA, CERCETAREA, ÎNREGISTRAREA ACCIDENTELOR DE MUNCĂ ŞI A EVENIMENTELOR ŞI INCIDENTELOR PERICULOASE

4.1. Accidentele de muncă suferite de personalul Prestatorului pe amplasamentul-sediul lucrării contractate, se cercetează şi se înregistrează de către Prestator, în conformitate cu prevederile legale în vigoare – Legea nr. 319/2006 şi HG nr. 1425/2006, cu modificările şi completările ulterioare.
4.2. Accidentele produse asupra personalului Beneficiarului din cauza neluării măsurilor tehnico-organizatorice de către personalul Prestatorului se înregistrează şi se raportează ca accident de muncă al Prestatorului.
4.3. Beneficiarul nu poate fi tras la răspundere pentru eventualele costuri aferente unor accidente suferite de personalul Prestatorului sau alte pagube produse din cauza nerespectării legislaţiei în domeniul securităţii şi sănătăţii în muncă şi în domeniul situaţilor de urgenţă sau a prezentei convenţii.
4.4. Pentru elucidarea cauzelor şi împrejurărilor care au condus la apariţia accidentelor de muncă sau îmbolnăvirilor profesionale cele două părţi sunt obligate a se sprijini reciproc prin furnizarea tuturor documentelor şi informaţiilor necesare.
4.5. În cazul producerii unor evenimente (accidente umane, accidente de mediu, tehnice, incendii, explozii, etc.) părţile au obligaţia să anunţe organele abilitate prin lege precum: Inspectoratul Teritorial de Muncă, Inspectoratul pentru Situaţii de Urgenţă, etc., şi să ia măsurile necesare pentru a nu se modifica starea de fapt care a rezultat în urma evenimentului, cu excepţia cazurilor când menţinerea acesteia ar genera alte evenimente sau ar putea pune în pericol viaţa salariaţilor.
4.6. În cazul producerii unor evenimente se intervine în comun pentru acordarea primului ajutor şi transportarea victimei la spital pentru intervenţie.
4.7. În cazul producerii unui început de incendiu se va interveni prompt cu mijloace de primă intervenţie din dotare, se va acţiona pentru evacuarea bunurilor, a persoanelor, inclusiv acordarea primului ajutor.
4.8. În cazul unor situaţii neprevăzute în prezenta convenţie, cercetarea şi înregistrarea accidentului se va stabili de către Inspectoratul Teritorial de Muncă, conform Legii nr. 319/2006, HG nr. 1425/2006, cu modificările şi completările ulterioare.



Achizitor,								Executant,

